الإدعاء
شائعتين انتشروا عن نادي الجونة، الأولى بتقول: "ثالث صفقات الجونة.✌️ محمود عبدالمنعم كهربا ينضم لنادى الجونة مقابل90مليون جنيه😎 +الشرط الجزائى لنادى الزمالك".❌❌ والشائعة التانية تتضمن بتقول: "حسام غالى من مؤتمر بيع نادى الجونة اليوم لمالك الفريق الجديد سالم سعيد الشامسي ويصبح حسام غالى رئيسا لنادى الجونه".❌❌
– الحقيقة إن اللي نشر الكلام ده صفحة مُزيفة تحمل اسم نادي الجونة بيتابعها 16 ألف شخص، في حين إن الصفحة الرسمية للنادي بيتابعها 138 ألف شخص ومربوطة بموقع النادي الرسمي.✅✅
– إدارة نادي الجونة نفت أنباء بيع النادي في الموسم المقبل لمستثمرين عرب. ونقل موقع “كورة” Kooora.com عن مصدر مسؤول بإدارة النادي كلامه إن «الإدارة لا تفكر في بيع النادي أو تغيير الملكية، وقالت إن الشركة حققت أهداف الإدارة بالصعود للدوري الموسم قبل الماضي والبقاء في الدوري هذا الموسم».✅✅
– كمان الصورة المنشورة باعتبارها لمؤتمر الإعلان عن بيع النادي، هي في الأصل كانت في يونيو 2018، للحظة تجديد نادي الجونة تعاقده مع حسام غالي، مدير الكرة بالفريق الأول، لمدة موسم واحد، والشخص اللى ظهر معاه في الصور هو خالد بشارة، رئيس مجلس إدارة النادي، واللي هيئته مختلفة عن رجل الأعمال سالم سعيد الشامسي.
– مفيش أي أخبار رسمية عن انتقال كهربا لنادي الجونة.